**Heitor Villa-Lobos**, nado o 5 de marzo de 1887 en Río de Xaneiro e finado na mesma cidade o 17 de novembro de 1959, foi un compositor brasileiro.

Traxectoria
-----------

### Primeiros anos

Heitor Villa-Lobos naceu o 5 de marzo de 1887 na cidade de Río de Xaneiro no seo dunha familia de clase media. O seu pai, Raúl Villa-Lobos era de ascendencia española e a súa nai, Noemia Umbelina, de ascendencia indíxena. Seu pai era historiador e ensinou ó seu fillo a tocar a frauta e o clarinete. Na casa era habitual a música clásica, e o propio Heitor, sendo neno reuníase cos músicos da rúa para improvisar sobre instrumentos locais partindo de melodías de moda. Deste xeito, o mozo Villa-Lobos de seguida converteuse nun gran guitarrista. Instrumento no que tocaba ós clásicos, adaptándo as súas composicións. De seguida pasou ó violocello, que tocaba na orquestra do Teatro Recreio cun repertorio variado de zarzuelas, óperas e operetas. No 1905, antes de cumprir os vinte anos, decidiu abandonar a formación académica e comezou a traballar en bandas de música que percorrían o Brasil, entrando en contacto cos ritmos e melodías dos indios, os ritmos nos negros de Baía e as cancións populares urbanas e rurais. Posteriormente asentouse en Río de Xaneiro, onde proseguiu a súa formación co estudo dos grandes clásicos. Así recibiu formación de Vincent d'Indy e estudou con frecuencia a compositores clásicos coma Wagner, Puccini, Dukas, Debussy e especialmente Bach.

### Traxectoria europea

Na década de 1920, marca o inicio dunha etapa de exaltación nacionalista, onde moitos artistas brasileiros tentan facer internacional a súa obra. Deste xeito do 1923 ó 1930, Villa-Lobos trasládase a París, apoiado por diferentes grupos de vangarda. Aquí entrou en contacto con músicos coma o pianista Artur Rubinstein ou o compositor de vangarda Edgar Varèse. Nesta época, o compositor atopábase na súa etapa máis orixinal. Así, nos concertos na capital francesa, combinaba os instrumentos tradcionais coas percusións brasileiras surxidas do mundo negro e indio. Desta época xorde Chôros, considerada por algúns coma a maior achega do Brasil á música mundial.

### Madurez e últimos anos

Na súa volta ó Brasil no 1930, foi encargado de organizar o sistema educativo musical do país e posteriormente levou a cabo a fundación do conservatorio nacional. Non obstante, seguiu compondo a un ritmo incesante. Desta época son as populares Bachianas Brasileiras e O Descubrimento do Brasil. Pouco a pouco acada unha fama mundial e dirixe as súas obras perante orquestras e filharmónicas de todo o mundo. Da a coñecer os seus últimos cuartetos, a ópera Yerma, a obra Os bosques do Amazonas e os poemas sinfónicos Erosión e Xénese. Cando morre, no 1959, estaba a compoñer a súa sinfonía número 13.

Obra
----

A obra de Villa-Lobos e moi prolífica, acadando as 1 000 composicións, das que son especialmente coñecidas as súas *Bachianas Brasileiras No. 5* ou as súas composicións para guitarra. A obra de Villa-Lobos caracterízase pola combinación de elementos melódicos e rítmicos da música indíxena coa tradición musical clásica.

Legado
------

Villa-Lobos no billete de 500 cruzados brasileiros de 1987.
Dende 2006 a data do seu nacemento é celebrada no Brasil como o "Dia Nacional da Música Clássica".

O billete de 500 cruzados brasileiros tiña no seu reverso ao compositor como protagonista.

Notas
-----

1. ↑  Tedders, p. 5
2. 1 2 3 4 5 6 7 8 9  Meneses A. e Pablo Pérez V. (1999). Auvidis France, ed. *Cello Concertos Nos 1 & 2, Fantasía for Cello and Orchestra - Orquestra sinfónica de Galicia*.
3. ↑  Russomanno, Stefano (17 de novembro de 2019). "Las 10 mejores composiciones de Heitor Villa-Lobos". *Scherzo* (en castelán). Consultado o 10 de xuño de 2021.
4. ↑  "Heitor Villa-Lobos. Brazilian composer". *Encyclopaedia Britannica* (en inglés). Consultado o 10 de xuño de 2021.
5. ↑  Massalli, Fabio, ed. (5 de marzo de 2015). "Dia Nacional das Música Clássica é comemorado em praça pública no centro do Rio". *Agência Brasil* (en portugués). Consultado o 10 de xuño de 2021.
6. ↑  Sánchez Rodríguez, Virginia (2018). "La historia de la música occidental a través del papel moneda". *ArtyHum. Revista Digital de Artes y Humanidades* (en castelán) (Vigo) (51): 92. ISSN 2341-4898.

Véxase tamén
------------

### Bibliografía

* Villa-Lobos, Sinfonía Nº10. Amerindia. Orquesta Sinfónica de Tenerife. Director de Orquesta: Víctor Pablo Pérez. CD e Libreto editado por Harmonía Mundi Ibérica s.a. (en castelán)
* Tedders, Liam. *La Aportación de los estudios de Villa Lobos* (en castelán).

### Ligazóns externas

* Museu virtual do músico, compositor e multi-instrumentista Heitor Villa-Lobos *(en portugués)*

* Portal:Música clásica
* Portal:Ópera

|  |  |
| --- | --- |
| Control de autoridades | 
* Wd: Q203514
* WorldCat
* VIAF: 66653335
* AGORHA: 146856
* Allmovie: p170902
* AllMusic: mn0000820274
* AlloCiné: 103291
* BIBSYS: 90376070
* BLBNB: 000188111
* BMT: 155614
* BNA: 000030799
* BNCHL: 000080426
* BNE: XX1080536
* BNF: 13900856z
* BRE: 1913814
* BVMC: 5725
* CANTIC: a10392804
* CiNii: DA07250130
* DeutscheBio: 118768476
* Discogs: 691665
* EBID: ID
* Europeana: ID
* FAST: 49998
* Filmportal: ID
* GEC: 0071056
* GND: 118768476
* IBDB: 12529
* ICCU: CFIV119027
* IMDb: nm0897660
* IMSLP: ID
* Isidore: villa\_lobos\_heitor\_auteur\_ou\_responsable\_intellectuel
* ISNI: 0000 0000 8146 5467
* LCCN: n80015682
* MusicBrainz: ID
* NDL: 00975389
* NKC: jn19990008787
* NLG: 84465
* NNDB: 000093318
* NTA: 070795134
* OL: OL4375322A
* openMLOL: 50530
* PTBNP: 65545
* SELIBR: 200324
* SNAC: w6zd8t9n
* SUDOC: 027994236
* TMDb: 545528
* Treccani: heitor-villa-lobos
* WikiTree: Villa-Lobos-1

 |